b'\n_START_ARTICLE_\nPavla \xc5\xa0trukelj\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0trukljeva je v letih 1928\xe2\x80\x931934 obiskovala osnovno \xc5\xa1olo v \xc5\xbdilcah (sedaj Sveti Vid nad Cerknico in v Cajnarjih, klasi\xc4\x8dno gimnazijo (1934-1938) ter u\xc4\x8ditelji\xc5\xa1\xc4\x8de (1938-1943) pa v Ljubljani. Tu je od 1948\xe2\x80\x931950 \xc5\xa1tudirala palentologijo in geologijo ter nato etnologijo. Leta 1954 diplomirala iz etnologije na ljubljanski Filozofski fakulteti in prav tam tudi 1965 doktorirala z disertacijo Kultura Ciganov v Sloveniji in problem njihove asimilacije. Vmes je bila v letih 1947\xe2\x88\x921952 v administrativni slu\xc5\xbebi. Leta 1955 se je zaposlila kot kustosinja za neevropske zbirke v Slovenskem etnografskem muzeju v Ljubljani, od 1964-1990 pa je vodila Muzej neevropskih kultur v dvorcu Gori\xc4\x8dane. \xc5\xa0trukljeva je raziskovala ljudsko kulturo na Far\xc3\xb6rskih otokih (1962), se udele\xc5\xbeila kongresa afrikanistov v Dakarju (1966) in mednarodnega etnolo\xc5\xa1kega kongresa v Tokiu. Kot muzejska svetovalka se je ukvarjala tudi z raziskavami afri\xc5\xa1ke, ameri\xc5\xa1ke in azijske kulture. Raziskovala je tudi slovenske neevropske muzejske zbirke in Rome o katerih je tudi izdala knjigo Romi na Slovenskem. (COBISS) V reviji Slovenski etnograf je objavila ve\xc4\x8d razprav, kot npr.: Poljedelsko orodje in priprave na Far\xc3\xb6rskih otokih. (COBISS)'